Гьединги МахIмуд ахираб заманалъ тамашаго хиса-сверун, гIамал тIекълъунцин лъугьун вукIана. НекIо гIадамалъ ракI-хIал жубарав, хабар-кIал, аваданлъи-кеп бокьарав гьав гьанже живго жиндиего гIун вукIунаан. Мех-мехалъин абуни щив-шивниги валъаргъине, лъиде-лъидениги рагIи рехизе, багьана гьечIеб ва жиндагоцин бичIчIулареб ццидае мутIигIлъун хьвадулаан. Божарал гьалмагъзабигун вугеб мехалъ гьес гIемер бицунаан гIажал-хвелалъул, рагъда, къватIир чIварал гьудулзабазул.